I Walt Disneys første Ole Brumm-film (1966) var Nasse Nøff utelatt. Ifølge filmregissøren Wolfgang Reitherman ble han erstattet av Muldvarp (også kjent som Jordrotte og Reidar), som skulle ha en mer «folkelig, amerikansk grasrotappell». Etter massive protester fra tilhengere av Milnes klassiske Ole Brumm-bøker ble han imidlertid tatt med i den neste Disney-filmen, som fikk tittelen (1968). John Fiedler var Nasse Nøffs stemme i denne filmen og i alle filmene som ble laget fram til Fiedler døde 25. juni 2005. Etter Fiedler overtok Travis Oates jobben som Nasse Nøffs stemme. Den norske stemmen tilhører Johannes Joner.